એસબીઆઇ દ્વારા જાહેર એક સર્કુલર અનુસાર એટીએમ ટ્રાન્જેક્શનમાં વધતી છેતરપિંડીના કેસ અને દેશમાં ડિઝિટલ ટ્રાન્જેક્શનને વધારવાના હેતુથી એસબીઆઇ બેંકે એટીએમના ટ્રાન્જેક્શનની લિમિટ ઘટાડવાનો નિર્ણય લીધો છે. એસબીઆઇના મેનેજીંગ ડાયરેક્ટર પી.કે. ગુપ્તાના જણાવ્યા અનુસાર મોટાભાગના લોકો દ્વારા એટીએમથી 20 હજાર રૂપિયા સુધીની રકમ જ ઉપાડવામાં આવે છે અને 40 હજાર રૂપિયા સુધીના ટ્રાન્જેક્શન મોટાભાગે છેતરપિંડી સાથે જોડાયેલા હોય છે. તેથી બેંકે ટ્રાન્જેક્શન લિમિટને ઘટાડવાનો નિર્ણય લીધો છે.